Allan Jensen (mountainbike-orienteringsrytter)
Allan Jensen (mountainbike-orienteringsrytter) (født 3. juni 1981) er en dansk adventure-racer og mountainbike-orienteringsrytter, der er dobbelt europamester i mountainbike-orientering (MTBO).

I 2022 vandt Allan Jensen guld ved danmarksmesterskabet i MTBO

Allan Jensen kører MTBO for Silkeborg OK og har tidligere kørt for OK Pan Aarhus og Ballerup OK, mens han har kørt adventure race (AR) på holdene ’Team Dare Devil’ og ’AdventureTeam.dk’.

Resultater i MTBO

EM i MTBO 
Allan Jensen har to gange vundet guld ved europamesterskabet (EM) i mountainbike-orientering – begge gange som førsterytter på stafetten. Ved EM i Danmark (2009) vandt Allan Jensen guld på herre-stafetten sammen med Claus Stallknecht og Bjarke Refslund.

I 2008 vandt Allan Jensen en guldmedaljer ved EM i Litauen på herre-stafetten sammen med Erik Skovgaard Knudsen og Lasse Brun Pedersen.

DM i MTBO 
Allan Jensen har vundet en guldmedalje og en stribe sølvmedaljer og en enkelt bronzemedalje ved danmarksmesterskaberne (DM) i MTBO.

I 2022 vandt Allan Jensen guld ved DM på lang-distancen. Han har herudover vundet tre sølvmedaljer på langdistancen (2019, 2015 og 2006).

På mellemdistancen har Allan Jensen vundet sølv tre gange (2022, 2021 og 2019). Mens han på sprintdistancen har vundet en sølvmedalje (2021) og en bronzemedalje (2019).

Medaljeoversigt ved danske mesterskaber

2022
 , Lang (Store Dyrehave)
 , Mellem (Gribskov Vest)

2021
 , Mellem (Grenå Plantage)
 , Sprint (Grenå By)

2019
 , Lang (Tisvilde Hegn)
 , Mellem (Hedeland)
 , Sprint (Antvorskov Kasserne)

2015
 , Lang (Hvalsøskovene)

2006
 , Lang (Stenderup)

Resultater i adventure race

Udenlandske adventure race 
Allan Jensen (i adventure race sammenhænge ofte omtalt som Allan Treschow eller Allan Treschow Jensen) blev sammen med Bjarke Refslund, Torbjørn Gasbjerg og Sandra Maria Treschow (AdventureTeam.dk) nummer tre i ’Gold Rush Mother Lode’ i Canada, der var et af de adventure race, der indgik i World Serien i 2013.

DM i adventure race 
Tre år i træk er Allan Treschow Jensen blevet dansk AR-mester sammen med Team Dare Devil.

I 2013 vandt Allan Treschow Jensen DM i Master-distancen ved ’Thy til lands, til vands og i luften’ sammen med Torbjørn Gasbjerg, Henrik Leth Jørgensen og Sandra Maria Treschow (Team Dare Devils).

I 2012 vandt Allan Treschow Jensen ’Sorø Adventure Race’ sammen med Sandra Maria Treschow og Torbjørn Gasbjerg (Team Dare Devils) - de primære resultater er ikke længere tilgængelige.

I 2011 vandt Allan Treschow Jensen DM i Master-distancen ved ’Nordisk Challenge Silkeborg’, det var også her sammen med Sandra Maria Treschow og Torbjørn Gasbjerg (Team Dare Devils).

References

Eksterne henvisninger 
 Allan Jensens profil i orientering og MTBO – International Orienteering Federation (på engelsk)
 Oversigt over Allan Jensens Internationale resultater i MTBO
 Allan Jensens internationale profil i AR kan hentes her ved indtastning af hans navn i feltet 'Athlete filter' efterfulgt af tryk på 'Nordisk' – AR World Series (på engelsk)

Mountainbike-orienteringsryttere fra Danmark
Mandlige cykelryttere fra Danmark